|  |  |  |  |
| --- | --- | --- | --- |
| i_gerb_big | **MINISTERUL FINANŢELOR****AL REPUBLICII MOLDOVA** | **AGENȚIA ACHIZIȚII PUBLICE** | **I.P. „AGENȚIA DE GUVERNARE ELECTRONICĂ”** |

|  |  |  |
| --- | --- | --- |
|  Nr. \_\_\_\_\_ din \_\_\_\_\_\_\_ 2025 | Nr. \_\_\_\_\_ din \_\_\_\_\_\_ 2025 | Nr. \_\_\_\_\_ din \_\_\_\_\_\_ 2025 |

# ORDIN

*mun. Chişinău*

***Cu privire la aprobarea***

***Regulilor de profilare a stațiilor de lucru***

***pentru angajații din sectorul public***

Întru executarea prevederilor pct. 2 sbp. 4) din Hotărârea Guvernului nr. 544/2019 cu privire la unele măsuri de organizare a procesului de achiziții în domeniul tehnologiei informației și comunicațiilor (Monitorul Oficial al Republicii Moldova, 2019, nr.346-351, art.856), în temeiul pct. 9 sbp. 11) din Regulamentul cu privire la organizarea și funcționarea Ministerului Finanțelor, aprobat prin Hotărârea Guvernului nr. 696/2017 (Monitorul Oficial al Republicii Moldova, 2017, nr. 329, art.801), cu modificările ulterioare,

**O R D O N:**

1. Se aprobă Regulile de profilare a stațiilor de lucru pentru angajații din sectorul public (se anexează).
2. La desfășurarea procedurilor de achiziții publice privind procurarea stațiilor de lucru, echipamentelor periferice și soluțiilor software, indiferent de tipul achiziției, metoda și sursa de finanțare, ministerele, alte autorități administrative centrale subordonate Guvernului, Cancelaria de Stat și structurile organizaționale din sfera lor de competență (autorități administrative din subordine, servicii publice desconcentrate și cele aflate în subordine, precum și instituții publice și întreprinderi de stat în care ministerul, Cancelaria de Stat sau altă autoritate administrativă centrală are calitatea de fondator), autoritățile/instituțiile publice și organizațiile de stat autonome subordonate sau fondate de Guvern, asigură elaborarea documentației de atribuire cu respectarea cerințelor tehnice și a configurațiilor minime stabilite în Regulile de profilare a stațiilor de lucru pentru angajații din sectorul public.
3. Se recomandă ca și alte autorități și instituții publice, inclusiv cele ale administrației publice locale, să elaboreze documentația de atribuire pentru procurarea stațiilor de lucru, echipamentelor periferice și soluțiilor software, având în vedere Regulile aprobate prin prezentul Ordin.

|  |  |  |
| --- | --- | --- |
| **Ministru al finanțelor****Victoria BELOUS** | **Director al Agenției Achiziții Publice****Gheorghe MOVILEANU**  | **Director** **al I.P. „Agenția de Guvernare Electronică”****Nicoleta COLOMEEȚ** |

Anexa

la Ordinul ministrului finanțelor

nr. \_\_\_\_\_ din \_\_\_\_\_\_\_\_\_\_ 2025

**Reguli cu privire la profilarea stațiilor de lucru pentru angajații din sectorul public**

1. **Dispoziții generale**
2. Regulile cu privire la profilarea stațiilor de lucru pentru angajații din sectorul public au ca obiectiv standardizarea cerințelor tehnice și configurărilor de bază pentru stațiile de lucru, echipamentele periferice și soluțiile software etc., conform rolurilor, specificului de activitate și necesităților diferitelor categorii de angajați din sectorul public, asigurând astfel eficiență și coerență în utilizarea resurselor tehnologice.
3. Scopul prezentelor Reguli constă în asigurarea eficientizării procedurilor de achiziții publice privind procurarea stațiilor de lucru, echipamentelor periferice și soluțiilor software, precum și asigurarea securității stațiilor de lucru și reducerea impactului de mediu și a costurilor operaționale.
4. În sensul prezentelor reguli se utilizează următoarele noțiuni:
5. *soluție software* – produs de programare informatică, care rulează pe un calculator și care îndeplinește anumite funcții ([sisteme de operare](https://ro.wikipedia.org/wiki/Sistem_de_operare), [drivere](https://ro.wikipedia.org/wiki/Driver), [programe](https://ro.wikipedia.org/wiki/Program) de aplicație). Totodată, achiziția unei soluții software se poate referi nu doar la procurarea unui produs de programare informatică, dar și la achiziția de licență pentru rularea legală a unui produs de program;
6. *stație de lucru de tip laptop* – [calculator personal](https://ro.wikipedia.org/wiki/Calculator_personal) [portabil](https://ro.wikipedia.org/wiki/Calculator_portabil), mobil, ușor și îndeajuns de mic pentru a putea fi ținut pe genunchi în timpul utilizării. Un laptop (notebook) integrează cele mai multe dintre componentele tipice ale unui calculator de birou - un [ecran](https://ro.wikipedia.org/wiki/Ecran) (display), o [tastatură](https://ro.wikipedia.org/wiki/Tastatur%C4%83), un dispozitiv de indicare ([touchpad](https://ro.wikipedia.org/wiki/Touchpad%22%20%5Co%20%22Touchpad)), difuzoare, precum și o [baterie](https://ro.wikipedia.org/wiki/Baterie), toate într-o singură unitate;
7. *stație de lucru de tip desktop PC* – calculator personal care se potrivește pentru instalare pe o masă, dar care nu este ușor de mutat dintr-un loc în altul. Deși sunt produse în mai multe configurații, acesta nu integrează cel puțin o parte din componentele tipice ale unui calculator, având, de obicei, separate unitatea centrală de procesare, monitorul, difuzoarele și tastatura, nu dispune de un touchpad și necesită utilizarea unui maus (mouse). Noțiunea include și calculatoarele personale de tip monobloc (eng.: All-in-One).
8. La desfășurarea procedurilor de achiziții publice privind procurarea stațiilor de lucru, soluțiilor software sau echipamentelor periferice, autoritatea contractantă asigură o fundamentare clară și bine argumentată a necesității achiziției, inclusiv în ceea ce privește tipul și caracteristicile acestora.
9. **Stațiile de lucru**
10. Stațiile de lucru destinate utilizării de către angajații din sectorul public sunt de următoarele tipuri:

|  |  |  |
| --- | --- | --- |
| **Nr. ordine** | **Tipul stației de lucru** | **Platforma de bază** |
| 1. | Stație de lucru standard | Stație de lucru de tip laptop/desktop PC |
| 2. | Stație de lucru avansată | Stație de lucru de tip laptop/desktop PC |
| 3. | Stație de lucru specializată | Stație de lucru de tip laptop/desktop PC |

1. **Stația de lucru standard** reprezintă un laptop/desktop PC destinat uzului general. Acesta este utilizat pentru realizarea de sarcini simple ca navigarea pe internet, tehnoredactarea de documente, consum multimedia. *Se admite procurarea stațiilor de lucru standard, chiar și în cazul în care configurațiile acestora sunt inferioare configurațiilor minime stabilite pentru stațiile de lucru avansate.*

**Configurațiile minime pentru stația de lucru standard sunt:**

|  |  |  |
| --- | --- | --- |
| **Tip stație de lucru** | **Laptop** | **Desktop PC** |
| **CPU:** | Arhitectura x86; 4 nuclee; 1.6 GHz; 64 bit;  |
| **RAM:** | DDR4 sau DDR5 8 GB, expandabil până la 16 GB; cu suportul regimului dual-channel |
| **Placa Grafică/Video** | Integrată |
| **SSD:** | 256 GB |
| **Display/Monitor** | 14”-16”; Full HD; 1920 x 1080 | 23”-27”; Full HD; 1920 x 1080 |
| **Sistem de operare** | Microsoft Windows 11 Pro |
| **Suite de birou** | Microsoft Office sau echivalentul |
| **Software de securitate** | O soluție antivirus actualizată și un firewall (în condițiile stabilite de Hotărârea Guvernului nr.201/2017 privind aprobarea Cerințelor minime obligatorii de securitate cibernetică) |
| **Porturi:** | USB 3.0, Type C; Ethernet; Port Audio 3.5 mm; HDMI și/sau DP |
| **Tastieră:** | Încorporată; QWERTY | Externă; QWERTY |
| **Conectivitate:** | Bluetooth 5.0; Wi-Fi 802,11n/ac (compatibil cu standardul WPA3) | Bluetooth 5.0; **Pentru calculatoare All-in-One:** Wi-Fi 802,11n/ac (compatibil cu standardul WPA3)  |
| **Perioada de garanție:** | min. 36 de luni |
| **Anul de producere:** | Nu mai târziu de primul trimestru al anului precedent inițierii procedurii de achiziție |
| **Stare:** | Nou (nu restaurate/ non-refurbished ) |
| **Componente adiționale și Accesorii:** | Stație de andocare |  |
| Mouse, Căști cu microfon |
| **Certificare** | Corespundere cu reglementările HG nr.212/2018 pentru aprobarea Regulamentului privind deșeurile de echipamente electrice și electronice (EEE) |

1. **Stația de lucru avansată** reprezintă un laptop/desktop PC de nivel superior celui standard și va fi instalată doar în cazul în care stația de lucru standard nu are capacitatea să susțină sarcinile care urmează a fi îndeplinite de utilizatorul final. Aceste sarcini se referă, dar nu se limitează, la rularea de programe software și procesarea de informații care necesită configurații avansate.

**Configurațiile minime pentru stația de lucru avansată sunt:**

|  |  |  |
| --- | --- | --- |
| **Tip stație de lucru** | **Laptop** | **Desktop PC** |
| **CPU:** | Arhitectura x86; 8 nuclee; 2.2 GHz; 64 bit |
| **RAM:** | DDR4 sau DDR5 16 GB, expandabil până la 32 GB; cu suportul regimului dual-channel |
| **Placa Grafică/Video** | Integrată, în caz justificat dedicată |
| **SSD:** | 500 GB |
| **Display/Monitor** | 14”-15,6”; Full HD; 1920 x 1080 | 27”-32”; Full HD; 1920 x 1080 |
| **Sistem de operare** | Microsoft Windows 11 Pro |
| **Suite de birou** | Microsoft Office sau echivalentul |
| **Software de securitate** | O soluție antivirus actualizată și un firewall (în condițiile stabilite de Hotărârea Guvernului nr.201/2017 privind aprobarea Cerințelor minime obligatorii de securitate cibernetică) |
| **Porturi:** | USB 3.0; Type C; Ethernet; Port Audio 3.5 mm; HDMI și sau DP |
| **Tastieră:** | Încorporată; QWERTY | Externă; QWERTY |
| **Conectivitate:** | Bluetooth 5.0; Wi-Fi 802,11n/ac(compatibil cu standardul WPA3) | Bluetooth 5.0; Pentru calculatoare All-in-One: Wi-Fi 802,11n/ac (compatibil cu standardul WPA3)  |
| **Perioada de garanție:** | min. 36 de luni |
| **Anul de producere:** | Nu mai târziu de primul trimestru al anului precedent inițierii procedurii de achiziție |
| **Stare:** | Nou (nu restaurate/ non-refurbished ) |
| **Componente adiționale și Accesorii:** | Stație de andocare |  |
| Mouse, Căști cu microfon |

1. **Stația de lucru specializată** reprezintă un laptop/desktop PC de nivel superior celui avansat, pentru lucrări specifice de specialitate/profil îngust, ce poate fi instalată doar în cazul în care stația de lucru standard sau cea avansată nu are capacitatea să susțină funcțiile care urmează a fi îndeplinite de utilizatorul final.

**Configurațiile minime pentru stația de lucru specializată sunt:**

|  |  |  |
| --- | --- | --- |
| **Tip stație de lucru** | **Laptop** | **Desktop PC** |
| **CPU:** | Arhitectura x86; 8 nuclee; 2.4 GHz; 64 bit |
| **RAM:** | DDR5 32 GB, expandabil până la 96 GB; cu suportul regimului dual-channel |
| **Placa Grafică/Video** | Integrată, în caz justificat dedicată |
| **SSD:** | 1 TB |
| **Display/Monitor** | 14”; Full HD; 1920 x 1080 | 27”; Full HD; 1920 x 1080 |
| **Sistem de operare** | Microsoft Windows 11 Pro |
| **Suite de birou** | Microsoft Office sau echivalentul |
| **Software de securitate** | O soluție antivirus actualizată și un firewall (în condițiile stabilite de Hotărârea Guvernului nr.201/2017 privind aprobarea Cerințelor minime obligatorii de securitate cibernetică) |
| **Porturi:** | USB 3.0; Type C; Ethernet; Port Audio 3.5 mm; HDMI și/sau DP |
| **Tastieră:** | Încorporată; QWERTY | Externă; QWERTY |
| **Conectivitate:** | Bluetooth 5.0; Wi-Fi 802,11n/ac(compatibil cu standardul WPA3) | Bluetooth 5.0; Pentru calculatoare All-in-One: Wi-Fi 802,11n/ac (compatibil cu standardul WPA3)  |
| **Perioada de garanție:** | min. 36 de luni |
| **Anul de producere:** | Nu mai târziu de primul trimestru al anului precedent inițierii procedurii de achiziție |
| **Stare:** | Nou (nu restaurate/ non-refurbished ) |
| **Componente adiționale și Accesorii:** | Stație de andocare |  |
| Mouse, Căști cu microfon |

1. Pe lângă configurațiile minime ale stațiilor de lucru reglementate prin prezentele Reguli, autoritatea contractantă poate stabili și alte configurații necesare îndeplinirii atribuțiilor de serviciu care vor fi justificate și argumentate corespunzător la etapa inițierii procedurii de achiziție.
2. **Soluțiile software**
3. **Standarde ale sistemelor de operare ale stațiilor de lucru**

Autoritățile publice urmează să achiziționeze stații de lucru cu sistemul de operare Windows pre-instalat cu standardul de bază indicat în tabelul de mai jos:

|  |  |  |  |
| --- | --- | --- | --- |
| **Tip stație de lucru** | **Producător software** | **Denumire software** | **Versiune/actualizare (Release)** |
| Stație de lucru standard/avansată/ specializată | Microsoft | Windows 11 Pro | Suport de la producător  |

Stațiile de lucru specializate pot fi achiziționate, în dependență de sarcinile de lucru propuse, atât cu sistemul de operare Windows, cât și cu alte sisteme de operare pre-instalate.

1. **Soluții software destinate realizării activităților uzuale**

În vederea asigurării eficienței utilizării banilor publici, autoritățile publice vor prioritiza utilizarea de soluții software gratuite pentru activitățile uzuale: comprimarea fișierelor, conversia documentelor, accesarea paginilor web, vizualizarea documentelor format PDF și a imaginilor grafice etc., cu condiția că aceste soluții software gratuite nu compromit securitatea datelor informaționale prin instalarea de software piratat.

1. **Soluții software specializate**

În cazuri justificate, fiecare autoritate contractantă poate achiziționa soluții software specializate adiționale necesare pentru realizarea misiunii sale, care se referă, dar nu se limitează la:

1. elaborarea programului operațional;
2. managementul proiectului;
3. analiza statistică;
4. tehnoredactare computerizată pentru tipărirea de materiale cu caracter profesional;
5. elaborarea materialelor multi-media;
6. procesarea bazelor de date la standardele de bază la configurarea softului pentru desktop PC și laptop.
7. **Echipamentele periferice**
8. Imprimantele destinate utilizării de către angajații din sectorul public sunt de următoarele tipuri:

|  |  |  |
| --- | --- | --- |
| **Nr. ordine** | **Tip imprimantă** | **Tehnologie de imprimare** |
| 1. | Imprimantă standard | Laser  |
| 2. | Imprimantă multifuncțională | Laser |
| 3. | Imprimantă specializată | Laser |

1. **Imprimanta standard** este o imprimantă laser de rețea, alb/negru, care permite imprimarea de calitate înaltă pentru grupuri de angajați dintr-un birou.

**Cerințele tehnice minime la procurarea imprimantei standard sunt:**

|  |  |
| --- | --- |
| **Tehnologia:** | Laser; Alb/Negru; 600 x 600 dpi |
| **Viteza de imprimare:** | Calitate standard: B&W 20 ppm |
| **Dimensiuni** **de imprimare:** | A4, letter, legal, statement, executive, plicuri |
| **Tipuri de medii:** | Paper (brochure, inkjet, photo, plain, bond), envelopes, labels, cards (greeting, index), transparencies |
| **Imprimare duplex:** | Standard |
| **Tip cartuș:** | Cartușe compatibile sau cartușe alternative |
| **Capacitatea tavei:** | 50 de foi sau mai multe  |
| **Interfața de rețea:** | 10/100 Mbps |

Imprimantele standard conectate la stațiile de lucru vor fi instalate doar în birourile în care angajații nu au acces la o imprimantă multifuncțională și în care activează doar câțiva angajați cu necesități simple de imprimare.

1. **Imprimanta multifuncțională** este o imprimantă laser multifuncțională cu funcții multiple, inclusiv imprimare și copiere alb/negru și color, scanare.

**Cerințele tehnice minime la procurarea imprimantei multifuncționale sunt:**

|  |  |
| --- | --- |
| **Tehnologia:** | Laser; Imprimare și copiere Alb/Negru și color; scanare; 600x600 dpi |
| **Viteza de imprimare:** | Calitate Standard: Alb/negru 25 ppm; Color 10 ppm |
| **Dimensiuni de imprimare:** | A4, Letter, legal, statement, executive, plicuri |
| **Tipuri de medii:** | Paper (plain, bond), envelopes, labels, cards (greeting, index), transparencies |
| **Imprimare duplex:** | Standard |
| **Tip cartuș:** | Cartușe compatibile sau cartușe alternative |
| **Autoîncărcare:**  | Standard |
| **Capacitatea tavei:** | 150 de foi sau mai multe |
| **Interfața de rețea:** | LAN 10/100 Mbps |

Imprimantele multifuncționale vor fi instalate în spații comune, în afara birourilor, și va fi utilizată de angajații pentru care nu este imperios necesară instalarea imprimantelor standard.

Autoritățile contractante vor pune accentul pe procurarea de imprimante de rețea multifuncționale accesibile mai multor utilizatori, în detrimentul achiziționării imprimatelor individuale conectate direct la stațiile de lucru.

1. **Imprimanta specializată** este o imprimantă laser cu funcții multiple, inclusiv imprimarea și copierea color, scanarea, în format A4 și mai mare, pe diferite tipuri de hârtie, polimer etc., pentru executarea unor funcții specifice instituțiilor medicale, cadastrale, de gestionare a arhivelor etc. Parametrii tehnici urmează a fi stabiliți în dependență de cerințele tehnice impuse de autoritatea publică solicitantă în fiecare caz aparte. Pot fi selectate imprimante cu funcționalități capabile de Imprimare Standard, Duplex, ADF.
2. Pe lângă configurațiile minime ale echipamentelor periferice reglementate prin prezentele Reguli, autoritatea contractantă poate stabili și alte configurații necesare îndeplinirii atribuțiilor de serviciu care vor fi justificate și argumentate corespunzător la etapa inițierii procedurii de achiziție.
3. **Servicii de închiriere ale echipamentelor periferice**

Pentru necesitățile de utilizare pentru o singură dată sau pentru termen scurt, precum conferințe, prezentări și alte evenimente, pot fi achiziționate servicii de închiriere a echipamentelor necesare. Beneficiind de această opțiune, pot fi accesate echipamente de înaltă calitate fără a investi în achiziționarea lor definitivă.

Echipamente disponibile pentru închiriere se referă, dar nu se limitează, la:

1. Videoproiectoare
2. Ecrane de proiecție
3. Sisteme audio și microfoane
4. Monitoare și televizoare
5. Echipamente de sonorizare
6. Echipamente de traducere simultană
7. Echipamente de înregistrare video și audio
8. Accesorii suplimentare: cabluri, adaptoare, suporturi.